Microdontinae

Microdon
 se systematisk inndeling

Microdontinae er en gruppe av fluer som tilhører familien blomsterfluer (Syrphidae). Larvene, som lever i maurtuer, har et enestående utseende. Det finnes flere hundre arter, fire av dem er funnet i Norge.

 Utseende 
De voksne fluenes utseende kan være veldig forskjellig: noen er svært kraftige, andre lange og tynne. De kan være tett hårete eller temmelig snaue. Antennene er ofte spesielt utviklede, gjerne noe forlengede. I noen tilfeller kan det tredje leddet være togrenet.
Larven har et unikt utseende, og ligner lite på et insekt. Oversiden er hvelvet, glatt og hard, de to ånderørene (spirakler) på bakkroppen munner i en felles knøl som stikker opp bak. Ellers sitter munnåpningen på den flate undersiden, som er godt vernet mot maurene. Puppen ligner larven, men er enda mer motstandsdyktig mot angrep.

 Levevis 
Maurblomsterfluene har larver som lever som utvikler seg i maurtuer. Larvene er beskyttet av sin harde, glatte hud og spiser av maurenes avkom. De voksne fluene besøker ikke blomster. Hannene forsvarer revirer der de venter på hunnene. Andre insekter som beveger seg inn i reviret blir jaget vekk. Selv om disse fluene ser klumpete ut med påfallende små vinger er de temmelig raske flygere. Hannen og hunnen parer seg ganske lenge og kan fly et godt stykke mens de er sammenkoblet i paring. Hunnen legger egg i barksprekker eller lignende nær maurkolonier, og larvene lever av maurenes egg og larver. Puppen har en hvelvet overside og en flat underside, og et hardt skall som verner den mot maurene.
Ulikt de fleste andre blomsterfluer besøker de sjelden blomster, og noen arter tar trolig ikke næring til seg som voksne i det hele tatt.

 Utbredelse 
Gruppen er utbredt over store deler av Jorden, de aller fleste artene er tropiske.

 Systematisk inndeling med norske arter 
Noen nyere klassifikasjoner regner gruppen som en familie for seg, Microdontidae.

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Microdontinae
 Afromicrodon Thompson, 2008
 Archimicrodon Hull, 1945
 Aristosyrphus Curran, 1941
 Bardistopus Mann, 1920
 Carreramyia Doesburg, 1966
 Ceratophya Wiedemann, 1824
 Ceriomicrodon Hull, 1937
 Cervicorniphora Hull, 1945
 Chrysidimyia Hull, 1937
 Chymophila Macquart, 1834
 Furcantenna Cheng, 2008
 Hovamicrodon Keiser, 1971
 Indascia Keiser, 1958
 Kryptopyga Hull, 1944
 Masarygus Bréthes, 1909
 Megodon Keiser, 1971
 maurblomsterfluer, Microdon Meigen, 1803 – flere hundre arter, fem i Norden
 jordmaurblomsterflue, Microdon analis (Macquart, 1842) (synonym Microdon eggeri) – funnet over mye av Norge
 Microdon devius (Linnaeus, 1761) – ikke i Norge, noen få funn fra Danmark og Skåne
 tuemaurblomsterflue, Microdon miki Doczkal & Schmid, 1999 – Sørlige Østlandet i Norge
 slavemaurblomsterflue, Microdon mutabilis (Linnaeus, 1758) – rundt Oslofjorden, ett funn fra Bergen
 rødmaurblomsterflue, Microdon myrmicae Schönrogge et al., 2002 – funnet i Vestfold og ved Kristiansand
 Mixogaster Macquart, 1842
 Myiacerapis Hull, 1949
 Nothomicrodon Wheeler, 1924
 Oligeriops Hull, 1937
 Omegasyrphus Giglio-Tos, 1891
 Paragodon Thompson, 1969
 Paramicrodon de Meijere, 1913
 Paramixogaster Brunetti, 1923
 Parocyptamus Shiraki, 1930
 Pseudomicrodon Hull, 1937
 Ptilobactrum Bezzi, 1915
 Rhoga Walker, 1857
 Rhopalosyrphus Giglio-Tos, 1891
 Schizoceratomyia Carrera, Lopes & Lane, 1947
 Spheginobaccha de Meijere, 1908
 Surimyia Reemer, 2008
 Syrphipogon Hull, 1937
 Ubristes Walker, 1852

 Litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Cheng, X.-Y. og Thompson, F.C. 2008. A generic conspectus of the Microdontinae (Diptera: Syrphidae) with the description of two new genera from Africa and China. Zootaxa 1879: 21-48. 
 Gammelmo, Ø. og Aarvik, L. (2007) The myrmecophilous fly Microdon myrmicae Schönrogge et al., 2002 (Diptera, Syrphidae) in Norway. Norwegian Journal of Entomology 54: 43-48. 
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php  - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org 
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

 Eksterne lenker 

 www.syrphidae.com/ – the Syrphidae website 
 Norsk Entomologisk forening – for deg som vil lære mer om insekter.

Kategori:Blomsterfluer